Maausuliste, nagu teistegi pärimusest hoolivate inimeste meelest pole taunimisväärne, kui lapsed ja  täiskasvanud elusa looduse rüpes suusatades ja liugu lastes jõudu koguvad. Kuid me ei saa leppida mullatööde ja kõigi nende torustike, trasside, kämpingute, lasketiirude ja muu taolisega, mida hiiemäele ja selle jalamile kavandatakse. Hiide sobib vaid hiis. Selles küsimuses seisame õlg õla kõrval akadeemiliste hiieuurijatega. (Vt. folkloristlikku: http://maavald.ee/maausk.html?rubriik=45&id=299&op=lugu ja arheoloogiaalast http://maavald.ee/maausk.html?rubriik=45&id=297&op=lugu eksperthinnangut).